ORDE do 9 de agosto de 2016 pola que se modifica a autorización do centro privado Liceo La Paz da Coruña.
Consellería de Cultura, Educación e Ordenación Universitaria — III. Outras disposicións — 29/08/2016

A titularidade do centro privado Liceo La Paz, do concello da Coruña, solicita a autorización para impartir o ciclo formativo de grao medio (CM) Condución de Actividades Físico-Deportivas no Medio Natural.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro
1. Autorizar o CM Condución de Actividades Físico-Deportivas no Medio Natural no centro privado Liceo La Paz, que queda configurado como se sinala a seguir:
Denominación xenérica: centro privado.
Denominación específica: Liceo La Paz.
Código: 15004265.
Enderezo: Sebastián Martínez Risco, 12.
Localidade: A Coruña.
Concello: A Coruña.
Provincia: A Coruña.
Titularidade: Carlos Pérez Roca e Antonio Pintor Vidal.
2. Composición resultante:
2.1. Educación infantil: 15 unidades.
2.2. Educación primaria: 30 unidades.
2.3. Educación secundaria obrigatoria: 16 unidades.
2.4. Bacharelato: 12 unidades.
– 8 unidades das modalidades de Ciencias e Tecnoloxía, e Humanidades e Ciencias Sociais.
– 4 unidades da modalidade de Artes: vía Artes Escénicas, Música e Danza e vía Artes Plásticas, Imaxe e Deseño.
2.5. Formación profesional:
2.5.1. Ciclos formativos de grao medio (CM):
– 1 CM Condución de Actividades Físico-Deportivas no Medio Natural (1 unidade para 20 postos escolares).
– 1 CM Atención a Persoas en Situación de Dependencia (2 unidades para 20 postos escolares cada unha).
– 2 CM Coidados Auxiliares de Enfermaría (2 unidades para 30 postos escolares cada unha).
– 1 CM Emerxencias Sanitarias (2 unidades para 20 postos escolares cada unha).
– 1 CM Farmacia e Parafarmacia (2 unidades para 30 postos escolares cada unha).
– 2 CM Sistemas Microinfomáticos e Redes (4 unidades para 30 postos escolares cada unha).
– 2 CM Xestión Administrativa (4 unidades para 30 postos escolares cada unha).
2.5.2. Ciclos formativos de grao superior (CS):
– 2 CS Administración e Finanzas (4 unidades para 20 postos escolares cada unha).
– 2 CS Animación de Actividades Físicas e Deportivas (4 unidades para 30 postos escolares cada unha).
– 2 CS Administración de Sistemas Informáticos en Rede (4 unidades para 30 postos escolares cada unha).
– 2 CS Desenvolvemento de Aplicacións Multiplataforma (4 unidades para 30 postos escolares cada unha).
– 1 CS Desenvolvemento de Aplicacións Web (2 unidades para 20 postos escolares cada unha).
– 1 Cs Dietética (2 unidades para 20 postos escolares cada unha).
– 1 CS Documentación e Administración Sanitarias (2 unidades para 20 postos escolares cada unha).
– 2 CS Educación Infantil (4 unidades para 20 postos escolares cada unha).
– 1 CS Imaxe para o Diagnóstico e Medicina Nuclear (2 unidades para 20 postos escolares cada unha).
– 1 CS Sistemas de Telecomunicacións e Informáticos (2 unidades para 20 postos escolares cada unha).
– 1 CS Transporte e Loxística (2 unidades para 20 postos escolares cada unha).
2.6. Ensinanzas para persoas adultas en quenda de tarde-noite:
– Educación secundaria obrigatoria: 8 unidades.
– Bacharelato: 6 unidades das modalidades de Ciencias da Natureza e Tecnoloxía, e Humanidades e Ciencias Sociais.
Segundo
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento axeitado.
Terceiro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto
O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que sinala esta orde.
Quinto
Contra esta orde, que esgota a vía administrativa, os interesados poderán interpoñer recurso potestativo de reposición ante esta consellería, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses contados desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de agosto de 2016